Ajinomoto

Ajinomoto () – tarptautinė Japonijos kompanija, vykdanti veiklą maisto, kosmetikos ir vaistų pramonėje. Gamina prieskonius, aliejų, saldiklius, aminorūgštis, gaiviuosius gėrimus, kremus, maisto papildus ir kt.;Products , Ajinomoto Group yra didžiausia pasaulyje mononatrio glutamato gamintoja.An MSG Convert Visits the High Church of Umami, New Yorker, 2018-04-27 Įkurta 1907 m. japonų verslininko Saburosuke Suzuki,History , Ajinomoto Group turi padalinius ir gamyklas 35 šalyse: JAV, Pietų Korėjoje, Vietname, Belgijoje, Lenkijoje ir kitur.Corporate profile , Ajinomoto Group

 Istorija 

Kompanijos istorija prasidėjo 1907 m., kada verslininkas Saburosuke Suzuki susidomėjo mokslininko Ikeda Kikunae atrastu mononatrio glutamatu. Suzuki įkurta įmonė Suzuki Seiyakusho po metų pradėjo pramoninę mononatrio glutamato gamybą ir prekiavo juo kaip nauju prieskoniu.Stuart D.B. Picken. Historical dictionary of Japanese business. 2007, Scarecrow Press, p. 10-11 1910 m. prekybą išplėtė į Korėją ir Taivaną, o 1920 m. įkūrė padalinį JAV. Su laiku keitėsi kompanijos pavadinimas: 1917 m. pervadinta į S. Suzuki & Co., 1932 m. – Ajinomoto Honpo S. Suzuki & Co., 1940 m. – Suzuki Shokuryo Kogyo, 1943 m. – Dai-Nippon Chemical Co., 1946 m. – į dabartinį Ajinomoto Co.

Po Antrojo pasaulinio karo verslas plėtėsi daugiausiai į maisto produktų (prieskonių, sultinių, majonezo, greitai paruošiamų makaronų ir kt.) ir gėrimų (kavos, energetinių gėrimų) gamybą, o pastaraisiais metais pereita ir prie kosmetikos bei vaistų pramonės.History , Ajinomoto Group

 Galerija 

 Nuorodos 

 Oficialus puslapis

 Šaltiniai 

Kategorija:Japonijos įmonės
Kategorija:Maisto pramonės įmonės